Zimný štadión Vladimíra Dzurillu

Zimný štadión Vladimíra Dzurillu je zimný štadión v Bratislave v mestskej časti Ružinov na Ružinovskej ulici 4 neďaleko Štrkoveckého jazera. Jeho kapacita je okolo 3 500 ľudí. Hala bola domovským stánkom HK Ružinov 99 Bratislava, HK Delikateso Bratislava a bola dočasným domovom pre hokejistov HC Slovan Bratislava, počas rekonštrukcie zimného štadiónu Ondreja Nepelu. Okrem hokeja má tiež jedinú funkčnú curlingovú halu na Slovensku. História Od roku 2016 sa stal Zimný štadión V. Dzurilu domácim stánkom pre hokejový klub HC OSMOS Bratislava, ktorý od sezóny 2017/18 pôsobil v 1. hokejovej lige. Okrem toho na štadióne pôsobila aj hokejová akadémia Zdena Cígera. V roku 2008 bola dostavaná tréningová hala, ktorú oficiálne otvorili 15. mája 2009. V júli 2023 podpísal starosta miestnej časti Ružinov Martin Chren memorandum o spolupráci so Slovenským paralympijským výborom ohľadom poskytnutia lepších podmienok pre curlerov na vozíku, keďže na ZŠ Vladimíra Dzurillu sa nachádza jediná funkčná curlingová hala na Slovensku a tým pádom jediné možné miesto prípravy pre slovenských paralympionikov, ktorí v curlingu získali na ZPH v Pekingu 2022 4. miesto. V máji 2024 ohlásila ministerka zdravotníctva Zuzana Dolinková plán zbúrať celý zimný štadión pre uvoľnenie miesta pre novú koncovú nemocnicu po tom, ako zavrhla lokalitu nemocnice Rázsochy. V apríli 2026 sa tam konali majstrovstvá sveta hráčov do 18 rokov Podujatia Výber najvýznamnejších športových podujatí: 2020 Majstrovstvá sveta v ľadovom hokeji žien do 18 rokov Dopravné spojenie Nemocnica Ružinov (stav k 2. septembru 2024) Referencie Externé odkazy športoviská.sk Archivované 2010-04-16 na Wayback Machine